SK
C 132/160
Úradný vestník Európskej únie
24.3.2022
Štvrtok 7. októbra 2021
nadmerného využívania centrálnych protistrán zo Spojeného kráľovstva a víta opatrenia, ktoré Komisia prijala v uplynulom roku a ktorými sa stanovujú kritériá klasifikácie centrálnych protistrán z tretích krajín; 23. vyjadruje poľutovanie nad tým, že sa nepodarilo zabezpečiť úplne vyvážené zastúpenie mužov a žien vo finančných inštitúciách a orgánoch EÚ, a najmä nad tým, že ženy sú naďalej nedostatočne zastúpené vo výkonných funkciách v oblasti bankových a finančných služieb; zdôrazňuje, že vyvážené zastúpenie mužov a žien vo vrcholových orgánoch a v pracovnej sile má spoločenské aj hospodárske prínosy; domnieva sa, že výber kandidátov do finančných inštitúcií a orgánov EÚ by mal vychádzať z kritérií zásluh a schopností v snahe o čo najefektívnejšie fungovanie danej inštitúcie alebo orgánu; vyzýva vlády a všetky inštitúcie a orgány, aby uprednostnili čo najskoršie dosiahnutie úplnej rodovej rovnováhy, a to aj tým, že poskytnú rodovo vyvážené užšie zoznamy kandidátov na všetky budúce vymenovania, ktoré si vyžadujú súhlas Európskeho parlamentu, a to aj v ECB a najvyšších finančných inštitúciách EÚ, pričom sa budú snažiť zahrnúť do každého postupu menovania aspoň jednu kandidátku a kandidáta; pripomína svoje uznesenie zo 14. marca 2019 (39), ktorého cieľom je zabezpečiť rodovú rovnováhu v nadchádzajúcom zozname kandidátov do funkcií v oblasti hospodárskych a menových záležitostí EÚ, a opakuje svoj záväzok nezohľadňovať zoznamy kandidátov, v prípade ktorých nebola dodržaná zásada rodovej vyváženosti; 24.
vyzýva Komisiu, aby preskúmala kritériá oprávnenosti s cieľom prilákať vyšší počet prihlášok od žien;
Dohľad 25. berie na vedomie úlohu európskeho bankového dohľadu pri zabezpečovaní dočasnej kapitálovej a operačnej pomoci bankám v reakcii na pandémiu ochorenia COVID-19, aby mohli naďalej poskytovať finančnú podporu podnikom a domácnostiam a absorbovať straty pri zachovaní vysokej kvality dohľadu; berie na vedomie obavy jednotného mechanizmu dohľadu, pokiaľ ide o vysoké náklady, nízku ziskovosť, znížené oceňovanie trhov a nedostatočné investície do nových technológií v bankovom sektore; požaduje usmernenia k očakávanému harmonogramu a k prístupu k obnove rezerv; 26. zdôrazňuje význam zvýšenia transparentnosti a predvídateľnosti bankového dohľadu EÚ a v tejto súvislosti oceňuje nedávnu prax uverejňovania požiadaviek v rámci piliera 2 osobitne zameraných na banky; domnieva sa, že individuálne požiadavky zvyšujú spoľahlivosť očakávaní jednotného mechanizmu dohľadu a uľahčujú informovanejšie rozhodnutia investorov; 27. očakáva, že nedávne zmeny organizačnej štruktúry jednotného mechanizmu dohľadu okrem zjednodušenia systému a zahrnutia technologických inovácií uľahčia aj dohľad zameraný viac na riziká a vnútornú inštitucionálnu spoluprácu; 28. považuje analýzu jednotného mechanizmu dohľadu z novembra 2020 týkajúcu sa potenciálne zraniteľných miest bankového sektora v rôznych scenároch za správnu, pokiaľ ide o účinky otrasu na kvalitu aktív a kapitál; 29. konštatuje, že správne riadenie úverového rizika by malo zostať jednou z kľúčových priorít jednotného mechanizmu dohľadu; súhlasí s obavami jednotného mechanizmu dohľadu, že by banky mohli zmeniť svoje modely úverového rizika, a v tejto súvislosti berie na vedomie očakávania jednotného mechanizmu dohľadu v oblasti dohľadu, pokiaľ ide o vhodné prevádzkové prípravy pri predvídaní zvýšenia objemu nesplácaných úverov a o spoľahlivé riadenie úverového rizika, ako sa uvádza v jeho listoch výkonným riaditeľom významných inštitúcií a jeho stratégii úverového rizika v súvislosti s pandémiou ochorenia COVID-19; podporuje intenzívnejší dohľad jednotného mechanizmu dohľadu nad trhmi s vysokým pákovým efektom; konštatuje, že nie všetky banky sú schopné plniť očakávania jednotného mechanizmu dohľadu v oblasti riadenia úverového rizika, čo znamená, že je potrebné ďalšie úsilie; 30. uznáva, že kríza spôsobená pandémiou ochorenia COVID-19 zvyšuje riziko ďalšieho hromadenia nesplácaných úverov; so znepokojením berie na vedomie predpoveď ECB, že nesplácané úvery by vo vážnom, ale realistickom scenári mohli do konca roka 2022 dosiahnuť úroveň až 1,4 bilióna EUR; zdôrazňuje, že zabezpečenie riadneho a včasného riadenia zhoršenej kvality aktív v súvahách bánk bude kľúčové, aby sa v krátkodobom horizonte zabránilo hromadeniu nesplácaných úverov; odporúča členským štátom, aby vynaložili ďalšie úsilie o riešenie týchto otázok; berie v tejto súvislosti na vedomie oznámenie Komisie zo 16. decembra 2020 o riešení nesplácaných úverov v období po pandémii ochorenia COVID-19 (COM(2020)0822) s cieľom umožniť bankám podporovať domácnosti a podniky v EÚ; očakáva, že revízia smernice o spotrebiteľských úveroch (40) zabezpečí vysokú úroveň ochrany spotrebiteľa, a to stanovením ambicióznejších
(39) (40)
Ú. v.
EÚ C 23, 21.1.2021, s. 105.
Smernica Európskeho parlamentu a Rady 2008/48/ES z 23. apríla 2008 o zmluvách o spotrebiteľskom úvere a o zrušení smernice Rady 87/102/EHS (Ú. v.
EÚ L 133, 22.5.2008, s. 66).